AUCT แจงบิ๊กล็อตจำนวน 62.92 ล้านหุ้น วานนี้
AUCT แจงบิ๊กล็อตจำนวน 62.92 ล้านหุ้น วานนี้ (17 ธ.ค.) เป็นการซื้อขายหุ้นของ “นายวรัญญู ศิลา กรรมการบริษัทและรองกรรมการผู้จัดการ” ให้แก่ นางสาวธิดารัตน์ ศิลา ซึ่งเป็นน้องสาว คิดเป็น 11.44%
18 ธ.ค. 2558

บริษัท สหการประมูล จำกัด (มหาชน) หรือ AUCT ระบุว่า กรณีที่มีการซื้อขาย Big Lot ในวันที่ 17 ธ.ค.58 ว่ากรณีดังกล่าวเป็นการโอนซื้อขายหุ้นในตลาดหลักทรัพย์เป็นกรณีปกติของ นายวรัญญู ศิลา กรรมการบริษัทและรองกรรมการผู้จัดการ ให้แก่ นางสาวธิดารัตน์ ศิลา ซึ่งเป็นน้องสาว จำนวน 62,915,000 หุ้น คิดเป็นร้อยละ 11.44 ของจำนวนหุ้นทั้งหมดของบริษัท
ทั้งนี้บริษัทขอชี้แจงว่าการเปลี่ยนแปลงโครงสร้างผู้ถือหุ้นดังกล่าว จะไม่ส่งผลกระทบต่อโครงสร้างและอำนวจการบริหารงานของบริษัทแต่อย่างใด
อนึ่ง AUCT มีบิ๊กล๊อต 1 รายการ จำนวน 62,915,000 หุ้น มูลค่าซื้อขาย 641.73 ล้านบาท เทรดในราคาเฉลี่ยหุ้นละ 10.20 บาท ต่ำกว่าราคาปิดบนกระดานที่ 10.40 บาท เพิ่มขึ้น 0.20 บาท หรือ 1.96% มูลค่าซื้อขาย 649.07 ล้านบาท